system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Statuia Sfântului Gheorghe din Cluj?
assistant
Statuia Sfântului Gheorghe din Cluj este un monument istoric, copia Statuii Sfântului Gheorghe din Praga, originalul realizat de meșterii clujeni Martin și Gheorghe la sfârșitul Evului Mediu. Copia a fost realizată în anul 1904 de sculptorul József Róna, postamentul fiind realizat de Kálmán Lux (1880-1961).

Locație 
Statuia a fost amplasată la Cluj în jurul anului 1904, inițial în „Piața Sf. Gheorghe” (redenumită în perioada comunistă în "Piața Gheorghe Sion", apoi în "Piața Păcii", în prezent "Piața Lucian Blaga"), în fața Bibliotecii Universitare. 

În anul 1960 statuia a fost mutată în fața Bisericii Reformate-Calvine de pe Ulița Lupilor (în prezent strada Kogălniceanu, nr. 21), locație considerată mai potrivită.

Originalul de la Praga 
Statuia originală de la Praga, prima statuie ecvestră construită într-un loc public, fără a avea o legătură cu arhitectura, a fost realizată în anul 1373 de sculptorii clujeni Martin și Gheorghe, fiii pictorului Nicolae din Cluj, la comanda împăratului Carol al IV-lea, totodată rege al Boemiei. Originalul statuii a fost mutat de-a lungul timpului în diverse locații ale Castelului Hradciani din Praga, iar în acest moment se află amplasat în „A Treia Curte”, în stânga portalului de sud al Catedralei Sfântul Vitus, lângă o mică fântână.

Descriere 
Pe soclul statuii este prevăzută inscripția A.D. MCCCLXXIII HOC OPUS IMAGINIS S. GEORGII PER MARTINUM ET GEORGIUM DE CLUSSENBERCH CONFLATUM EST, în traducere: „Anul Domnului 1373 Această operă îl reprezintă pe Sfântul George și este de Martin și George de Clussenberch (Cluj) făcută.” 

Statuia ecvestră îl reprezintă pe Sfântul Gheorghe îmbrăcat în zale, ucigând un balaur, al cărui corp este acoperit cu solzi identici zalei de pe armura sfântului. Observarea acestui amănunt l-a inspirat pe poetul și filosoful Lucian Blaga să scrie poemul intitulat In fata unei statui a Sfintului Gheorghe.

Note

Referințe 
 Lukacs Jozsef - Povestea „orașului-comoară”, Editura Biblioteca Apostrof, Cluj-Napoca, 2005
 Bodea Gheorghe - Clujul vechi și nou, Cluj-Napoca, 2002
 Cluj-Napoca - Claudiopolis, Noi Media Print, București, 2004
 Cluj-Napoca - Ghid, Editura Sedona, 2002

Vezi și 
 Sfântul Gheorghe
 Statuia Sfântului Gheorghe din Praga
 Lista locurilor în Cluj-Napoca

Legături externe 

 Statuia Sf.Gheorghe ucigând balaurul (Cluj-Napoca), referinte.transindex.ro
 Mici istorii clujene (XX) - Statuia Sfântului Gheorghe omorând balaurul , 16 aprilie 2012, Camelia Pop, Foaia Transilvană
 Istoria statuilor pereche ale Sfântului Gheorhe , 5 septembrie 2012, Leonard Horvath, Ioan Ciorca, România liberă

Fondări în 1904
Monumente din Cluj-Napoca
Cluj-Napoca